JESUS SÊ: "BEKEER JOU" - LewenSentrum Alberton
JESUS SÊ: "BEKEER JOU"
IS EK GERED? REEKS
JESUS SE MINIMUM VEREISTE
Een nag het Nikodemus Jesus kom opsoek. Hy was 'n belangrike leier in die Joodse gemeenskap en 'n lid van die party van die Fariseërs. Hy knoop toe met Jesus 'n gesprek aan: "Meneer, ons is oortuig daarvan dat God u gebruik om ander mense te leer. Weet u waarom sê ek so? As God iemand nie bystaan nie, sal hy eenvoudig nie die dinge kan doen wat u regkry nie." Jesus antwoord hom toe: "Weet jy, Ek wil nou vir jou iets belangriks sê. As iemand nie nog 'n keer gebore word nie, sal hy sowaar nie deel word van die ryk waar God Koning is nie." "Hoe is dit moontlik om as jy al groot en oud is, nog 'n keer gebore te word?" vra Nikodemus Hom. "'n Mens kan mos nie 'n tweede maal in jou ma terugklim om weer 'n keer gebore te word nie." "Luister baie mooi wat Ek vir jou sê," kom dit van Jesus. "Die pad na die ryk waar God Koning is, is toe vir elkeen wat nie gebore word uit lewende water en die Heilige Gees nie. Immers, 'n kind wat uit 'n mens gebore word, is maar net 'n mens. Wie egter uit die Gees gebore word, begin geestelik lewe. Daarom moet jy nie vol allerhande vraagtekens wees oor my woorde dat julle nog 'n keer gebore moet word nie. Leer uit die natuur. Hoewel jy die wind hoor waai, kan jy dit tog nie beheer of stuur nie. Dit waai waar dit wil. Jy weet nie eens presies waar dit vandaan kom of waarheen dit uiteindelik waai nie. Maar nogtans waai dit. Presies dit is waar van die manier waarop die Gees werk. Elke persoon wat uit die Gees gebore word, ervaar dit ook so." "Hoe op aarde kan dit wees?" vra Nikodemus. Jesus gaan toe voort: "Hoe is dit moontlik dat jy nie hierdie dinge verstaan nie? Jy is dan self 'n onderwyser wat die Israeliete oor godsdienstige dinge touwys moet maak." Johannes 3:1-10 (DB)
VERSTAAN IN DIE LIG VAN ISRAEL SE GODSDIENS
"Julle is kinders van hierdie ou aarde. In hierdie wêreld is julle wortels ingeslaan. My wortels lê egter nie in hierdie wêreld ingeslaan nie. Nee, Ek kom uit die hemel. Daarom kan Ek vir julle sê dat julle besig is om God heeltemal mis te loop. Glo in My. Glo dat Ek is wie Ek sê Ek is. Anders gaan julle sonder God sterf. Elke sonde wat julle gedoen het, sal dan teen julle tel." "Wie ís jy presies?" wou hulle toe weet. "Ai, moet Ek alles nou weer sê? Ek sê dit nog die hele tyd vir julle," antwoord Jesus hulle toe. Johannes 8:23-25a (DB)
Jesus sê toe vir hierdie Jode wat hulle vertroue in Hom begin stel: "Julle is regtig my volgelinge as julle glo wat Ek sê. Hou vas daaraan en leef daarvolgens. So sal julle ontdek wat vir God belangrik en sinvol is. En hoe meer julle dit ontdek, hoe meer sal julle word wat God julle gemaak het, vry mense." Die Jode kap toe vinnig terug: "Ons is die nageslag van Abraham. Niemand kon nog ooit ons vryheid van ons wegneem nie. Waar kom jy daaraan dat ons nou skielik vry moet word?" "Dis eenvoudig: as jy sonde doen, is jy tog 'n slaaf; die sonde se slaaf, nie waar nie?" sê Jesus. "'n Slaaf is nie 'n permanente lid van die familie nie. 'n Seun bly egter altyd 'n kind in die gesin. Die seun is dus die een wat vir altyd julle vryheid in die gesin kan waarborg, want hy is altyd daar." Johannes 8:31-35 (DB)
DAAROM SÊ JESUS: "BEKEER JOU"
"Die profesie van Jesaja word in hulle geval bewaarheid: 'Julle sal my woorde hoor en tog nie verstaan nie. Julle sal sien wat Ek doen en dit tog nie werklik begryp nie. Ja, die hart van hierdie volk het verhard, en hulle hoor swaar met hulle ore, en hulle het hulle oë toegemaak sodat hulle nie dalk met hulle oë sien en met hulle ore hoor en met hulle hart begryp en tot bekering kom en Ek hulle gesond maak nie.'" Matteus 13:14-15 (NLV)